Ahmad Nawab

Tan Sri Datuk Seri Dr. Ahmad Nawab atau nama asal, Ahmad Khan bin Nawab Khan merupakan seorang penggubah lagu, pemain muzik serta penyanyi yang terkenal di Singapura dan Malaysia. Beliau telah menggubah lagu lebih daripada 2,000 lagu sejak penglibatannya dalam dunia seni. Beliau juga telah diberi penganugerahan sebagai "Seniman Negara Ke-7".

Biografi
Tan Sri Datuk Seri Dr. Ahmad Nawab dilahirkan di Pulau Pinang, merupakan seorang komposer muzik yang terkenal di Malaysia dan masih lagi bergiat aktif dalam penggubahan lagu sehingga ke hari ini. 

Sepanjang penglibatannya dalam dunia muzik, beliau telah menghasilkan lebih 200 buah album yang didendangkan oleh artis-artis tempatan dan luar negara yang popular dan berbakat besar seperti Uji Rashid, Hetty Koes Endang, Dato' Khatijah Ibrahim, Sudirman Haji Arshad, Ramlah Ram, Broery Marantika dan ramai lagi.

Popularitinya telah membuktikan bahawa lagu-lagu ciptaannya adalah berkualiti, di mana beliau masih mampu bersaing serta dapat bertahan lebih dari tiga puluh tahun dalam dunia muzik tanah air walaupun terdapat kemunculan ramai komposer-komposer muda yang serba berkebolehan.

Tan Sri Datuk Seri Dr. Ahmad Nawab juga merupakan orang yang bertanggung jawab bagi mengubah lagu “Malaysia Truly Asia”, yang dinyanyikan oleh Khatijah Ibrahim. Lagu tersebut turut dijadikan lagu tema bagi mempromosi Malaysia pada persada antarabangsa.

Pencapaian
Sumbangannya pada persada muzik Malaysia telah diakui oleh Universiti Putra Malaysia yang memberi anugerah Doktrate Dalam Penulisan Kehormat (“Honarory Doctrate In Literature”) pada tahun 2000.

Diskografi

Album Instrumental
 Saxsational - Pop Instrumental (1977)
 Ahmad Nawab (1979)  
 Bintang Pujaan (1981) 
  Mengenang Dirimu (1982) 
  Ku Sayang Padamu (1983)
 Permata (1992)
 Seniman Sepanjang Zaman (1993)
 Bintang Malam (1997)

Album Nyanyian
 Gerimis Senja (1981)

Runut Bunyi dan Skor Filem
 Si Tora Harimau Jadian
 Sesudah Subuh
 Do Re Mi
 Nasib Do Re Mi
 Keranda Jingga 
 Rahsia Hati
 Permintaan Terakhir
 Hapuslah Airmatamu
 Menanti Hari Esok
 Sumber Ilhamku
 Kisah Seorang Biduan
 Sumpah Semerah Padi
 Bunga Padi Berdaun Lalang
 Pendekar
 Bintang Pujaan
 Langit Petang
 Esok Untuk Siapa
 Di Ambang Kasih
 Gila-Gila Remaja
 Bintang Pujaan
 Penentuan

Filemografi

Filem
 Hapuslah Air Matamu (1976)

Pencapaian
Beliau yang pernah berkhidmat dengan Orkestra RTM selama 17 tahun, telah memenangi banyak anugerah dan antaranya Anugerah Merak Kayangan (Lagu Terbaik) bagi lagu ciptaan pertamanya Bintang Malam pada 1980. Namun begitu, beliau mencapai penghormatan tertinggi apabila  beliau dipilih untuk menerima "Anugerah Seniman Negara" 2006 pada 20 November 2006.

Anugerah tersebut yang disampaikan Yang di-Pertuan Agong Tuanku Syed Sirajuddin Syed Putra Jamalullail, merupakan salah satu daripada Anugerah Seni Negara (ASN) 2006 anjuran Kementerian Kebudayaan, Kesenian dan Warisan (KeKKWa).

Tan Sri Datuk Seri Dr. Ahmad Nawab, 74, antara lain turut menerima hadiah berupa wang tunai RM60,000 dan dijadikan wakil KeKKWa di seminar/forum peringkat kebangsaan atau antarabangsa.

Petikan kata
  Lagu yang tidak lagi mementingkan mutu penciptaan tidak akan bertahan lama.

Anugerah
 
  Panglima Setia Mahkota (PSM) - Tan Sri 
  Panglima Jasa Negara (PJN) - Datuk
  Ahli Mangku Negara (AMN)

 
  Darjah Gemilang Pangkuan Negeri (DGPN) - Dato' Seri
  Darjah Setia Pangkuan Negeri (DSPN) - Dato'

Rujukan

Pautan luar

 Ahmad Nawab  di Sinema Malaysia
 Ahmad Nawab di Spotify
 Ahmad Nawab di 7digital
 

Orang Malaysia berketurunan Melayu
Orang dari Pulau Pinang
Orang Malaysia berketurunan India
Penyanyi lelaki Malaysia
Pelakon lelaki Malaysia
Penggubah lagu Malaysia